World Environment Day

**World Environment Day** (**WED**) nyɛla chuɣu din puhiri yuuni kam anashaara goli 5 June ka kpaŋsiri niriba ka zaŋ di bɛ haŋkali niŋdi ʒileli gu ka taɣi puuni. Ʒingamazuɣu tuma nima pam n tabiri soŋdi li,ban niŋdi daabilgu,gɔmnanti tum tumdiba ka lahi zani n-ti United Nations ni dakulo ʒileli soŋsibu polo.

## Taarihi
World Environment Day daa pili la yuuni 1972, United Nationsn daa pili li Stockholm Conference on the Human Environment (5–16 June 1972),ka di nam alizama dibu zaŋ jɛndi ninsalinima biɛhigu ni ʒileli.  Di yuuni nyaaŋa, yuuni 1973 tuuli WED daa ziniya ni taachi "Only One Earth".

## Tiŋ'shɛŋa chuɣu ŋɔ ni puhi
World Environment Day nyɛla din niŋ ka na yan niŋ tiŋ'shɛŋa din doli ŋɔ na:

## Annual themes and major initiatives and accomplishments
Zaŋ chaŋ kamani yuma anu nyaaŋa, World Environment Day nyɛla din yɛligiri niriba haŋkali,ka tiri soŋsim, ka bɔri taɣibu zaŋ chaŋ ʒileli polo. Din doli ŋɔ na nyɛla WED ni tum shɛŋa taarihi puuni:

### 2005

Yuuni  2005 World Environment Day yɛltɔɣa kpani daa nyɛla"Green Cities" ka di taachi mi nyɛ "Plant for the Planet!".

### 2006
WED 2006 yɛltɔɣa daa jɛndi la "Deserts" mini "Desertification" ka di taachi daa nyɛ "Don't desert drylands".
Taachi ŋɔ daa jɛndi la anfaani din be tiŋgbani kuŋ gu ka taɣi puuni. World Environment Day chuɣu puhibu zaɣ'zuɣu zaŋ ti tiŋduya daa puhila yuuni 2006, Algeria tiŋgbani ni.

### 2007
World Environment Day yuuni 2007 yɛltɔɣa daa jɛndi la "Melting Ice – a Hot Topic?", International Polar Year saha, WED 2007 yaa jɛndi la barina nima bee anfaani shɛŋa tiŋgbani taɣibu ninʒirina zaŋ chaŋ "polar ecosystems" mini ti tiŋsi ni, ni maasim mini maligim ni lurina dunia tiŋgbani yaɣ'shɛŋa ni.

Tiŋ'duya zaa WED chuɣu puhibu daa puhi la yuuni 2007 tiŋa yuli booni Tromsø, Norway,  Arctic Circle north polo.

Egypt n daa ti "postage stamp" zaŋ ti yuuni 2007 World Environment Day.

### 2008
Tiŋgbani shɛli ban daa su World Environment Day chuɣu puhibu yuuni 2008 daa nyɛla New Zealand, a di tiŋ'duya zaa laɣim puhi mi daa zaŋ chaŋ Wellington. Yuuni 2008 taachi daa nyɛla "CO<sub>2</sub>, Kick the Habit! Towards a Low Carbon Economy." New Zealand n daa nyɛ tuuli tiŋgbani ban kpaŋsiri ni bɛ tooi nya "carbon-neutrality", ka lahi yan kpaŋsi yɔri gu ka taɣi,din kuli yan baligi greenhouse gases.

Chicago Botanic Garden n daa zani n-ti North American host n-ti  World Environment Day anashaara goli 5 June 2008.

### 2009
WED yuuni 2009 chuɣu puhibu yɛ;tɔɣa daa jɛndi la 'Your Planet Needs You – UNite to Combat Climate Change', n-ti pahi Michael Jackson's dunia yilli ('Earth Song') daa zani nti 'World Environment Day yilli'. Mexico ka lala chuɣu ŋɔ daa puhi.

### 2010
'Many Species. One Planet. One Future', n daa nyɛ di yɛltɔɣa zuɣu yuuni 2010.

Di puhibu ŋɔ daa jɛndi la nyɛvuli din be dunia zaŋ chaŋ yuuni 2010 "International Year of Biodiversity". Lala chuɣu ŋɔ daa puhi la Rwanda. Tuma balibu tuha daa tum ya duniya nyaaŋa zuɣu, ni goota nima yaabu, dɛma, filim nima, filim nima churi,tiŋsi ni tuma mini din pahi pahi. Tiŋgbani yaɣili kam (gbaa yihi Antarctica) mali la "regional host city",  U.N. pii la Pittsburgh, Pennsylvania n-ti North zaa.

### 2011
The world environment day din daa niŋ yuuni 2011 daa niŋ la India. Di tuuli n daa bala India ka lala chuɣu ŋɔ puhi ni. Di yɛltɔɣa kpani yuuni 2011 daa nyɛla  'ForestsNature At Your Service'. Tuma tuha daa tuma ya dunia yaɣa zaa, ni goota nima yaabu, dɛma nima, filim nima churi, tiŋsi ni tuma, tihi sabu ni din pahi pahi.===2012===
TYuuni 2012 World Environment Day yɛltɔɣa kpani daa nyɛla "*Green Economy".*

Lala yɛltɔɣa kpani ŋɔ niya daa nyɛla di laɣim niriba n zahim bɛ tuma nima mini bɛ biɛhigu ka nyɛ "Green Economy" ni yan tooi lu n zahim li shɛm. Brazil ka lala chuɣu ŋɔ daa puhi.

### 2013

.

Yuuni 2013 yɛltɔɣa kpani zaŋ ti World Environment Day daa nyɛla "*Think.Eat.Save".*

Campee ŋɔ daa jɛndi la sama mini bindira din saɣindi yuuni puli ni, dini n-nyɛ, di yi gu ka taɣi, di nyɛla din yan ti bindirigu pam ka lahi baligi "carbon footprint". Campee ŋɔ niya nyɛla di yɛligi niriba haŋkaya zaŋ chan bindira din saɣindi tiŋsi puuni. Di lahi nyɛla din yan le niriba haŋkaya zaŋ chaŋ bindiri shɛŋa bɛ ni diri polo.  Mongolia ka lala chuɣu ŋɔ daa puhi.

### 2014
Yuuni 2014 WED chuɣu puhibu yɛltɔɣa kpani daa nyɛla "International Year of Small Islands Developing States (SIDS)". Lala yɛtɔɣa kpani ŋɔ piibu puuni UN General Assembly niya daa nyɛla bɛ kahigi lɛbiginsi yɛlimuɣisira n-ti pahi SIDS nasara polo. Yuuni 2014,  World Environment Day yaa daa jɛndi la "global warming" ni di ni mali biɛhi shɛŋa zaŋ chaŋ kulisi polo. WED 2014 taachi daa nyɛla "Raise your voice not the sea level",  Barbados ni daa su "42nd edition" zaŋ ti  World Environment Day. "UN Environment Programme" daa zaŋ kpɛrikpɛrita, Ian Somerhalder n- niŋ "Goodwill ambassador" n-ti WED 2014.

### 2015
Yuuni 2015  World Environment Day  chuɣu puhi taachi n-daa nyɛ "Seven Billion Dreams. One Planet. Consume with Care". Pɔhim zuɣu piibu piibu ka bɛ daa zaŋ piigi lala taachi ŋɔ. Saudi Arabia tiŋgbani ni, paɣaba pia ni anu n daa zaŋ gbanbih kurai/lɔba 2000 m mali baaji nima n soŋsi WED 2015. India tiŋgbani ni, Narendra Modi daa sa la "Kadamb sapling" zaŋ ti World Environment Day chuɣu puhibu ka vooi niriba haŋkaya zaŋ chaŋ ʒileli polo.Italy n-nyɛ tiŋ'shɛli ban puhi chuɣu ŋɔ 43rd (WED). Di puhibu ŋɔ daa zaŋ mi n gohi Milan Expo n jɛndi yɛltɔɣa kpani din nyɛ: "Feeding the Planet – Energy for Life".

### 2016
Yuuni 2016 WED daa niŋ mi ni yɛltɔɣa kpani din nyɛ "Go wild for life". Lala WED chuɣu ŋɔ niya daa nyɛla di baligi ka taɣi mɔɣini binkɔbiri soŋ zaŋ niŋ daabiligu la.Angola ka bɛ daa pii yuuni 2016 WED ka bɛ puhi lala chuɣu ŋɔ "COP21 in Paris" saha.

### 2017
Yuuni 2017 yɛltɔɣa kpani taachi daa nyɛla 'Connecting People to Nature – in the city and on the land, from the poles to the equator'. Canada n daa su lala chuɣu ŋɔ puhibu.

### 2018
Yuuni 2018 yɛltɔɣa kpani daa nyɛla "Beat Plastic Pollution". India ka lala chuɣu ŋɔ daa puhi.
Lala yɛltɔɣa kpani ŋɔ piibu ni, tahama bɛni ni ka dama niriba ni baligi bɛ biɛhigu zaŋ chaŋ plastic pollution polo. Di tu ni niriba zo n yi ka che binyara labbu yiriŋ yiriŋ pirim la di nyɛla din mali barina nima zaŋ chaŋ ti ʒileli polo. Di tu ni ti gu ti bɛhisi shee, ti mɔɣini binkɔbiri n-ti pahi ti daa alaafee ka che lɔba nima.Indian gɔmnanti ŋun suhi niriba ni bɛ zo n yi ka che che lɔba nima zaŋ ku bukaata yini ni  India tiŋgbani ni zaŋ chaŋ yuuni 2022.

### 2019
Yuuni 2019 yɛltɔɣa kpani daa nyɛla "Beat Air Pollution". China ka lala chuɣu ŋɔ daa puhi. Bɛ daa pii la lala yɛltɔɣa kpani ŋɔ ka di nyɛla pɔhim saɣimbu ni kuri kamani niriba 7 miliyɔŋ yuuni kam la.

Réunion Island tiŋgbani ni, Miss Earth 2018 Nguyễn Phương Khánh ŋun yina Vietnam daa karim o lahabali World Environment Day ni yɛltɔɣa kpani din nyɛ "How to fight global warming".

### 2020
Yuuni 2020 yɛltɔɣa kpani n-daa nyɛ "Time for Nature", ka di daa puhi Colombia ka Germany nima tabi soŋ.

Colombia nyɛla "megadiverse countries" tiŋgbani kara puuni yini dunia ka mali kamani 10% "planet's biodiversity". Pirim la di ni pahi Amazon rainforest la, Colombia n nyɛ tuuli ni noonsi mini "orchid species diversity"  polo ka lahi nyɛ ban pahiri buyi zuɣu zaŋ chaŋ tihi ni mɔri,sakɔri ni kom ni zahima mini binnɛma ban be kom ni ka lahi be duli.

### 2021
World Environment Day luri la silimiin goli June 5. Di yɛltɔɣa kpani zaŋ ti yuuni 2021 n daa nyɛ "Ecosystem Restoration", Pakistan ka lala chuɣu ŋɔ daa puhi. Lala chuɣu ŋɔ ni "UN Decade of Ecosystem Restoration" daa tam kanli zuɣu.

### 2022
World Environment Day yɛltɔɣa kpani yuuni 2022 daa nyɛla "Only One Earth" ka lala chuɣu ŋɔ daa puhi Sweden.

### 2023
World Environment Day yɛltɔɣa kpani yuuni 2023 nyɛla "Solution to plastic pollution" ka lala chuɣu ŋɔ daa puhi Côte d'Ivoire. Di nyɛla teebu din wuhiri ni ninsalinima tuma ni lɔba nima nyɛla din kpan talahi.Sochibi shɛŋa gɔmnanti nima mini daabihi ni kpuɣiri zaŋ chaŋ lɔba nima saɣimbu ni ʒileli polo.
Saha pa kana ni ti zaŋ din bɔŋɔ m-pahi ti daabiligim puuni.
 
## Lihimi m-pahi

* Arbor Day
* Earth Day
* National Cleanup Day
* World Cleanup Day
* Index of environmental articles
* List of environmental dates
* List of environmental protests
* United Nations Conference on the Human Environment

## Kundivihira

## External links

*
*World Environment Day 2019
**2008, 2009
*World Environment Day 2018 Theme